PMIndiaData/PMIndiaSum huggingface dataset:
প্রধান মন্ত্রীনা মীয়ামদা ইদকী য়াইফ-পাওজেল পীখ্রে

ইদ কুমহৈনা লাকপদা প্রধান মন্ত্রী শ্রী নরেন্দ্র মোদীনা মহাক্কী ওইবা য়াইফ-পাওজেল পীখ্রে। প্রধান মন্ত্রীনা হায়খি, “মসিগী অখন্নবা নুমিৎ অসিনা ঐখোয়গী খুন্নাই অসিদা মত তিন্নবা, নুংশিনবা অমসুং শান্তিগী মৈরি চুখৎপা ওইরসনু। মীপুম খুদিংমক নুংঙাই য়াইফবা ওইরসনু।”
মোদী সরকারগী মখাদা উত্তর প্রদেশকী মীয়ামদা পি.এম.-আৱাস য়োজন্না কানবা ফংহনখ্রে

প্রধান মন্ত্রীনা হায় হৌজিক পাল্লিবা সরকার অসিগী মখাদা পি.এম. আৱাস য়োজনা খোঙজেল য়াংশিনখ্রে অমসুং উত্তর প্রদেশকী লাইরবশিংগী মরক্তা খ্বাইদগী লাইরবশিংবু মতেং পাংবা ঙমখ্রে। মহাক্না ঙসি ভিদিও কফরেন্সকী থোংদা প্রধান মন্ত্রী আৱাস য়োজনা –গ্রামিনগী মখাদা য়ু.পি.দা বেনিফিসরী লাখ ৬ হেনবদা শেলগী তেংবাং পীরবা মতুংদা ৱা ঙাংখিবনি। প্রধান মন্ত্রীনা হায় আত্মানির্ভর ভারত অসি লৈবাক অসিগী প্রজাশিনা মশাদা থাজবা লৈজবা অমসুং মশাগী ময়ুম অমা লৈবনা মশাগী থাজবা অসি শরুক কয়া হেনগৎহনবগা হকথেংননা মরী লৈনৈ। মশাগী ময়ুম অমা লৈজবনা পুন্সি মহিং ফগৎহল্লি অমসুং লাইরবা কোকহন্নবা আশাসু পীরি। প্রধান মন্ত্রীনা হান্নগী সরকারগী মতমদা লাইরবশিংনা সরকারনা মখোয়গী ময়ুমশিং শাবিনবা মতেং অমত্তা ফংগনি হায়না আশা তৌখিদে হায়না নৌহৌনা নীংশিংখ্রে। মহাক্না হায় মমাংগী স্কীমদা শাখিবা য়ুমশিং অসিগী ক্বালিতী য়াম্না ফবা ওইখিদে। লাইরবশিংনা অরানবা পোলিসীশিংগী চৈথেং মায়োক্নবা তাখি হায়না প্রধান মন্ত্রীনা ফোঙদোকখ্রে। অৱাবা অসি ৱাখলদা থমদুনা নিংখা-তমখিবগী চহি ৭৫শুদ্রিঙৈদা লাইরবা ইমুং খুদিংমক্কী য়ুম অমা শাবা হায়বা পান্দমগা লোইননা পি.এম. অৱাস য়োজনা হৌদোকখি। হৌখিবা চহি খরা অসিদা খুঙ্গংগী মফমশিংদা হাউসিং য়ুনিৎ করোর ২ শাখ্রে, কেন্দ্র সরকারনা লুপা করোর লাখ ১.৫ পীথবগা লোইননা পি.এম. অৱাস য়োজনাগী য়ুনিৎ করোর ১.২৫ শুখ্রে। প্রধান মন্ত্রীনা মমাংগী সরকারনা রাজ্য অসিগী ৱা তাবিবা ৱাৎলম্বা অদু নীংশিংখ্রে। মহাক্না হায় উত্তর প্রদেশতা গ্রামিন আৱাস লাখ ২২ শাগদবনি মসিগী মনুংদা শান্নবগীদমক্তা লাখ ২১.৫ অয়াবা পীখ্রে। ইমুং লাখ ১৪.৫গী য়ুম লৈহনখ্রে অয়াম্বনা হৌজিক্কী সরকার অসিগী মখাদা ফংখিবনি।
প্রধান মন্ত্রী হয়েং জি২০ ভর্চুয়েল সম্মিৎতা শরুক য়াগনি

প্রধান মন্ত্রী শ্রী নরেন্দ্র মোদী হয়েং কোরোনা ভাইরসকা মরী লৈনবা হিরমশিংদা খন্ন-নৈন্নবা জি২০ ভর্চুয়েল সম্মিৎতা শরুক য়াগনি। ত্বিতরদা প্রধান মন্ত্রীনা হায়খি, “কোবিদ-১৯ লাইচৎ থেংনবদা জি২০না মরুওইবা মালেমগী থৌদাং অমা লৌগনি। ঐহাক্না সাউদি জি২০ প্রসিদেন্সীনা কোওর্দিনেৎ তৌগদৌরিবা জি২০ ভর্চুয়েল সম্মিৎতা হয়েংপ্রদক্তিব ওইবা খন্ন-নৈনবদা মীৎয়েং থম্লি।”
প্রধান মন্ত্রী মুদ্রা য়োজনাগী কান্নবা ফংলবা মীওইশিংনা মখোয়গী মায় পাকপগী ৱারীশিং অদু প্রধান মন্ত্রীদা পাউদমখ্রে

লৈবাক্কী মফম কয়াদগী লাকপা প্রধান মন্ত্রী মুদ্রা য়োজনাগী কান্নবা ফংলবা মীওই ১০০ হেনবনা ঙসি প্রধান মন্ত্রী শ্রী নরেন্দ্র মোদীগা লোয়ননা মহাক্কী লৈফমদা উন্নখ্রে। মখোয়দা সেঙ্কসন তৌরিবা মুদ্রা লোনশিং অদু শিজিন্নবনা মরম ওইরগা মতৌ করম্না মখোয়গী পুন্সি মহিং ফগৎলবগে হায়বা অদু শ্রী নরেন্দ্র মোদীগা ইচম চম্না উনখিবা অদুদা কান্নবা ফংলবা মীওইশিং অদুনা পাউদমখি। লুপা লাখ অনিগী লোন ফংলবা ঝারখন্দগী বোকারোদগী শ্রীমতী কিরন কুমারীনা মতৌ করম্না মহাক্কী শান্নপোৎ অমসুং খুদোল পোৎ য়োনবা দুকান হৌদোকখিবগে হায়বা অদু পাউদমখি। মমাংদদি মহাক অমসুং মহাক্কী মপুরোইবনা হিংনবগীদমক কোইচৎ চৎতুনা শান্নপোৎ য়োল্লম্মি। লোন ফংলবা মতুংদদি মহাক মশামক মায় পাক্লবা ইন্ত্রপ্রিনর অমা ওইবা ঙম্লে। সুরত্তগী শ্রীমতী মুনিরাবানু শাবির হুসেন মালেক্না লুপা লাখ ১.৭৭কী মুদ্রা লোন অমা ফংখি। মহাক্না মতৌ করম্না এল.এম.ভি. দ্রাইভিং ত্রেনিংদা শরুক য়াখিবা অমসুং ওতো রিক্সা অমা থৌদুনা হৌজিক থাগী লুপা ২৫,০০০ তানবা ঙম্লিবা অদু পাউদমখি। কেরলাগী কন্নুরদা লৈবা শ্রী সিজেশ পিনা মীরমদা চহি ৮ থবক তৌখি। ভারত্তা হল্লক্লবা মতুং, মেদিকেল য়ুনিৎ অমদা সেল্স মেনেজর অমগুম মহাক মথৌ তৌখি। মতৌ করম্না মহাক্না হর্বল তুথ পাউদর পুথোকপগী য়ুনিৎ অমা শেমগৎপা ঙমখিবগে হায়বদু মহাক্না প্রধান মন্ত্রীগী মফমদা থৱায় য়াওনা পাউদমখি, লুপা লাখ ৮.৫৫গী মুদ্রা লোন অমদা থাগৎপা ফোংদোকখি। মহাক্না প্রধান মন্ত্রীগী মফমদা সেম্পল খরা খুদোল তমখি। তেলঙ্গনাদগী শ্রী সালেহুন্দুম গিরিধর রাওনা প্রধান মন্ত্রীগী মফমদা মহাক্কী ইন্ত্রপ্রিনরশিপকী ৱারী অদু পাউদমখি। মহাক্না লুপা লাখ ৯.১০গী লোন অমা ফংখি, মদু মহাক্না মহাক্কী দাই কাস্তিং অমসুং মোলদস ইন্তর্প্রাইজদা শিজিন্নখি। ফিশাবী অমা ওইনা মথৌ তৌরিবী জম্মু অমসুং কশ্মীরগী কাথুৱা জিলাদগী শ্রীমতী বীনা দেবিনা লুপা লাখ অমগী মুদ্রা লোন অমা ফংখি। মহাক্কী লমদম অদুদা হৌজিক্তি মহাক্না পাশমিনা সাল য়াম্না পুথোকপা অমা ওইবা ঙম্লে। ঙসি মহাক্না প্রধান মন্ত্রীগী মফমদা পাশমিনা সাল অমা খুদোল তমখি। দেহরাদুনদা লৈবা শ্রী রাজেন্দ্র সিংহ অসি এক্স-আর্মীমেন অমনি। মহাক্কী শুমজিৎ শাবগী করবার অদুগী মতাংদা প্রধান মন্ত্রীদা পাউদমখি, মদু মহাক্না লুপা লাখ ৫গী মুদ্রা লোনগী খুত্থাংদা হৌদোকখি। মহাক্না মহাক্কী করবারদা মায় পাকপা খক্তা নত্তনা মীওই খরদশু থবক পীবা ঙমলে। জম্মুদগী শ্রী সতিশ কুমারনা লুপা লাখ ৫গী লোন অমা ফংখি। মমাংদা মহাক থবক ফংদবা অমা ওইরম্মি। হৌজিক মহাক স্তিলগী পোৎথোকশিং শেম-শাবা অমসুং ললোনবগী করবার অমা তৌরে। মহাক্না মহাক্কী এক্সপরিয়েন্সশিং অদু প্রধান মন্ত্রীগী মফমদা পাউদমখি। অতোপ্পা বেনেফিসরী কয়া অমনসু মখোয়গী এক্সপরিয়েন্সশিং অদু পাউদমখি। মুদ্রা লোনশিং মফম চানা শিজিন্নরিবা ইন্ত্রপ্রিনরশিং অদুবু প্রধান মন্ত্রীনা থাগৎপা ফোংদোকখি। প্রধান মন্ত্রী মুদ্রা য়োজনাদগী হৌজিক ফাওবদা মীওই কোতি ১১না কান্নবা ফংলে হায়না মহাক্না ফোংদোকখি। মীয়ামগী মরক্তা মশানা মশাবু থাজবা হেঙ্গৎহনবা অসিসু স্কিম অসিগী পান্দম অমনি হায়না মহাক্না ফোংদোকখি। স্কিম অসিনা পর্সনেল সেক্তর দিবেলপ তৌবদা মতেং ওইনরে। প্রধান মন্ত্রী অমসুং কান্নবা ফংলবা মীওইশিং অদুগী মরক্তা ইচম চম্না উনদুনা ৱারী শান্নখিবা অদু পুং অমা হেন্না চৎথখি। থৌরম অদুদা শেল থুমগী রাজ্য মন্ত্রী শ্রী পোন. রাধাকৃষ্ণ অমসুং শ্রী শিব প্রতাপ সুক্লাসু শরুক য়াখি।
মন্ত্রীমন্দলনা ভারত অমদি নামিবিয়া অমসুং পানামাগী ইলেক্সন মেনেজমেন্ত বোদীশিংগী মরক্তা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং দি ইলেক্তোরেল কম্মিসন ওফ নামিবিয়া (ই.সি.এন.) অমসুং ইলেক্তোরেল ত্রিব্যুনেল ওফ পানামা (ই.তি.পি.)গী মরক্তা ইলেক্তোরেল মেনেজমেন্ত এন্দ এদমিনিস্ত্রেসনগী লমদা তেংবাং পীননবা য়ানা ৱারোল অমগীদমক হায়জরকখিবা অদু অয়াবা পীখ্রে। শক্তমশিং: য়ানা ৱারোল অসিদা স্তেন্দর্দ আর্তিকলশিং/ক্লোজশিং য়াওরি মদুনা ইলেক্তোরেল প্রোসেসকী ওর্গনাইজেস্নেল অমসুং তেক্নিকেল দিবেলপমেন্তকী লমদা নোলেজ অমসুং এক্সপরিয়েন্সকী প্রমোসন ওফ একচেঞ্জ, ইনফোর্মেশন একচেঞ্জ তৌবদা সপোর্ত তৌবা, ইন্সতিত্যুস্নেল স্ত্রেংথনিং অমসুং কেপাসিতী বিলদিং, পর্সোনেলগী ত্রেনিং অসিনচিংবা য়াওনা ইলেক্তোরেল মেনেজমেন্ত অমসুং এদমিনিস্ত্রেসনগী লমদা প্রমোসন ওফ কোওপরেসন পাক চাউনা ফোংদোক্লি। ইম্পেক্ত: য়ানা ৱারোল অসিনা লৈবাক অনিগী কোওপরেসন প্রমোৎ তৌদুনা ইলেক্তোরেল কম্মিসন ওফ নামিবিয়া (ই.সি.এন.) অমসুং ইলেক্তোরেল ত্রিব্যুনেল ওফ পানামা (ই.তি.পি.)গীদমক তেক্নিকেল এসিসতেন্স/ কেপাসিতী সপোর্ত শেমগৎপদা মীৎয়েং থম্লি। য়ুমফম: ইলেক্সন কম্মিসন (ই.সি.)না অকক্নবা মীরৈবাক্কা লোয়ননা মালেমগী মফম কয়াদা ইলেক্সনগা মরী লৈনবা ৱাফম অমসুং ইলেক্তোরেল প্রোসেসশিংগী লমদা কোওপরেসন প্রমোৎ তৌবদা শরুক য়ারি। ইলেক্সন কম্মিসন অসি মালেমদা খ্বাইদগী চাউবা ইলেক্তোরেল এক্সরসাইজ শিল লাংলিবা অদুগুম্লবা কন্সতিত্যুস্নেল বোদী অমনি। ভোত্তর কোতি ৮৫মুক লৈবা লৈবাক অসিদা ফ্রী অমসুং ফেয়র ইলেক্সন ওর্গনাইজ তৌবা অসি ইলেক্সন কম্মিসনগী মথৌদাংনি। ইলেক্সন কম্মিসন্না ইলেক্তোরেল মেনেজমেন্ত অমসুং এদমিনিস্ত্রেসনগী লমদা তেংবাং পীননবা ইলেক্তোরেল কম্মিসন ওফ নামিবিয়া (ই.সি.এন.) অমসুং ইলেক্তোরেল ত্রিব্যুনেল ওফ পানামা (ই.তি.পি.)গা লোয়ননা য়ানা ৱারোলদা খুৎয়েক পীননবগা মরী লৈননা মিনিস্ত্রী ওফ লো এন্দ জস্তিজ, লেজিস্লেতিব দিপার্তমেন্তদা প্রপোজেল ফোরৱার্দ তৌখি।
প্রধান মন্ত্রীনা মোধেরাদা চৎখিবা মহাক্কী খোঙচৎকী মতাংদা প্রজাশিংনা পীরকপা ৱাফমশিংদা পাউখুম পীখ্রে

প্রধান মন্ত্রী, শ্রী নরেন্দ্র মোদীনা মোধেরাদা চৎখিবা মহাক্কী খোঙচৎকী মতাংদা প্রজাশিংনা পীরকপা ৱাফমশিংদা পাউখুম পীখ্রে। প্রধান মন্ত্রীনা ত্বিত তৌখি; মোধেরাবু পুং ২৪ চুপ্না সোলর-পাৱরনা চল্লাইবা খুঙ্গং অমা ওইনা লাউথোকদা: “নখোয়না কয়া য়াম্না হরাওরমগদগে হায়বা ঐহাক্না খঙই। মোধেরানা পুৱারী অমা শেমখ্রে।” মোধেরাগী সুর্য় মন্দিরগী মতাংদা “মসি উবা ফংবদা ঐহাক্না নুংঙাইবা পোকই। নখোয়গী খোঙচৎকী মতাংদা নখোয়না থ্রেদ তৌখিবা ঐহাক্না উবা ফংখি। ভারতকী পুৱারী ওইরবা অমসুং লমকোইবশিংগী মফমশিং চাউখৎহন্নবা অফবা লম্বীনি।”
নহাক্না নহাক্কী খ্বাইদগী ঙমজবী থাক্তা উৎখি অমসুং মদুনি পুম্নমক্না শিংথানরিবা: প্রধান মন্ত্রীনা ফেন্সর ভভানি দেবীদা ফোংদোকখিবা

ওলেম্পিক ফেন্সিং মেতচ অমদা ভারতকী ওইনা ইহান হান্না ঙমদুনা মথংগী রাউন্দা মাইথীহৌদুনা লৈহৌখ্রবী ভারতকী ফেন্সিং শান্নরোই সি.এ. ভভানি দেবীনা হোৎনখিবা ময়াম অদু প্রধান মন্ত্রী, শ্রী নরেন্দ্র মোদীনা থাগৎখ্রে৷ ওলেম্পিয়ন অসিনা থমোই শোক্না থাগৎলকখিবা ত্বিত অমদা রিএক্ত তৌরদুনা, প্রধান মন্ত্রী অসিনা অসুম্না ত্বিত তৌখি: "নহাক্না নহাক্কী খ্বাইদগী ঙমজবী থাক অদু উৎখি অমসুং মদুনি পুম্নমক্না শিংথানরিবা। মাই পাকপা অমসুং মাইথীবা হায়বসি পুন্সিগী শরুক অমনি৷ নহাক্কী থৌদাং অদুগীদমক ভারতনা য়াম্না চাওথোকচৈ৷ ঐখোয়গী প্রজাশিংদা নহাক্না থৌনা পীবগী মঙাল অমা ওইরি৷"
পেরালিম্পিক্স গেম্সতা শুত্তর সিংহরাজ অধানানা লুপাগী মেদল ফংলকপগীদমক প্রধান মন্ত্রীনা থাগৎখ্রে

পেরালিম্পিক্স গেম্স তোকিওদা শুত্তর সিংহরাজ অধানানা লুপাগী মেদল ফংলকপগীদমক প্রধান মন্ত্রী, শ্রী নরেন্দ্র মোদীনা থাগৎখ্রে৷ ত্বিত অমদা, প্রধান মন্ত্রী অসুম্না ফোংদোকখি; "হৈথোই-শিন্থোইরবা সিংহরাজ অধানানা অমুক্কা হন্না উৎলি! মহাক্না অতোপ্পা মেদল অমগা ফংবা ঙম্লে, মেদল অসি মিক্স ৫০ মিতর পিস্তোল এস.ঐচ.১ ইভেন্তদা ফংখিবনি৷ মহাক্কী এচিবমেন্ত অসিদা ভারতনা নুংঙাইবা ফোংদোক্লি৷ মহাকপু থাগৎলি৷ মতুং তারকপা তুংগী পু্ন্সিদা য়াইফবতা ওইননবা মঙোন্দা মঙ্গোল পীরি৷#Paralympics #Praise4Para৷"
আন্ধ্র প্রদেশকী হান্নগী মুখ্য মন্ত্রী শ্রী কে. রোসৈয়া গারু লৈখিদবদা প্রধান মন্ত্রীনা অৱাবা ফোংদোকখ্রে

আন্ধ্র প্রদেশকী হান্নগী মুখ্য মন্ত্রী শ্রী কে. রোসৈয়া গারু লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। ত্বীত অমদা, প্রধান মন্ত্রীনা হায়খি; "শ্রী কে. রোসৈয়া গারু লৈখিদবা অসিনা নুংঙাইহন্দ্রে৷ ঐখোয় অনিমক্না মুখ্য মন্ত্রীশিং ওইনা থৌ পুরিঙৈ অমদি মতুং তারকপদা মহাক্না তামিল নাদুগী রাজ্যপাল ওইরিঙৈ মতমদা মহাক্কা ৱারি-ৱাতায় শানখিবা অদু ঐনা নিংশিংলি৷ ময়ামগীদমক মহাক্না লৌরম্বা থৌদাংশিং অদু নিংশিংদুনা লৈহৌরগনি৷ মহাক্কী ইমুং-মনুং অমসুং শৌগৎপশিংগী অৱাবদা শরুক য়াজরি৷ ওম শান্তি৷"
প্রধান মন্ত্রী অমসুং য়ুক্রেনগী রাস্ত্রপতিগী মরক্তা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মৌদীনা ঙসি য়ুক্রেনগী রাস্ত্রপতি শ্রী ভোলোদিমির জেলেন্সকিগা লোয়ননা তেলিফোন্দা ৱারী শানখ্রে। য়ুক্রেনগী রাস্ত্রপতিগী মীখলদা মহাক্না মায় পাক্লকপদা প্রধান মন্ত্রীনা রাস্ত্রপতি জেলেন্সকিগী মফমদা নুংঙাইবা ফোংদোকখি অমদি হন্দক্তা পাংথোকখিবা পর্লিয়ামেন্তকী মীখলদা মহাক্কী ‘সর্ভেন্ত ওফ দ পিপল পার্তী’না মায় পাকখিবগীদমকসু নুংঙাইবা ফোংদোকখি। রাস্ত্রপতি জেলেন্সকিনা প্রধান মন্ত্রীবু মওং তারবা মেনদেতকা লোয়ননা অনিশুবা তর্ম অমগীদমক ওফিস পায়রকপদা নুংঙাইবা ফোংদোকখি। ভারত অমসুং য়ুক্রেনগী মরক্তা লৈরিবা মরূপ ওইবা অমসুং থম্মোইশেংবা মরীশিং অদু পল্লদুনা প্রধান মন্ত্রীনা লৈবাক অনিগী ওইবা ললোন ইতিক হেঙ্গৎলকপদা অপেনবা ফোংদোকখি। য়ুক্রেনগা লোয়ননা অতোপ্পা লম কয়াদা মতম কয়াদগী ঐখোয়না তেংবাং পীনরিবশিং অদু মহাক্না ফোংদোকখি অমদি য়ুক্রেনগী তোঙান তোঙানবা য়ুনিবর্সিতীশিংদা ভারতকী মশিং য়াম্লবা মরৈরোইশিংনা মহৈ তম্লিবা অসিনা লৈবাক অনিগী মীয়ামগী মরক্তা লৈনরিবা মরী অসি হেন্না চেৎশিলহল্লে হায়না মহাক্না অকনবা ৱাফম থমখি। মমাং চহীদা কীব অমসুং দিল্লীগী মরক্তা দাইরেক্ত এয়র-লিঙ্কনা মরীশিং অসিবু অমদি লমকোইবশিংবু ইনোৎ পীরিবা অদুসু প্রধান মন্ত্রীনা ফোংদোকখি। লুচিংবা অনিমক্না লৈবাক অনিগী মরী অসি নাকল অনিগী কান্নগদবা মওংদা মখা তানা চেৎশিলহন্নবা পুন্না থবক তৌমিন্ননবা থৌরাং তৌরি হায়না মখোয়গী ওইবা অচেৎপা ৱাফমশিং থমখি।
কেবিনেৎনা ভারত অমসুং ভুতানগী মরক্তা অকোইবগী ফিভমগী মতাংদা খুৎশম্ননা চৎমিন্ননবগী এম.ও.য়ু.দা খুৎয়েক পীনবগী অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা ভারত সরকার অমসুং ভুতানগী নিংথৌ সরকারগী মরক্তা অকোইবগী মতাংদা খুৎশম্ননা চৎমিন্নবগী মেমোরেন্দম ওফ অন্দর্স্তেন্দিংদা খুৎয়েক পীনবগী অয়াবা পীখ্রে। অকুপ্পা ৱারোল মেমোরেন্দম ওফ অন্দর্স্তেন্দিং অসিনা লৈবাক অনিসিগী মরক্তা অকোইববু ঙাক শেনবা অমসুং মহৌশাগী পোত্থোকশিংবু ইক্বুইতী, রেসিপ্রোসিতী অমসুং অমগা অমগা কান্নমিন্নবদা য়ুম্ফম ওইদুনা লৈবাক অমমমসিদা লৈরিবা আইনগী চৎন-কাংলোনশিং য়েংলদুনা তুং কোয়না খুৎশম্ননা চৎমিন্নবা য়াহনগনি। নাকল অনিগী অপাম্বশিং অমসুং য়ানখিবশিংদা মীৎয়েং হেন্না চংলদুনা মেমোরেন্দম ওফ অন্দর্স্তেন্দিং অসিনা মখাদা পীরিবা অকোয়বগী হীরমশিং অসি খন্নগনিঃ নুংশিৎ ফত্ত-হাওদিশিং কেমিকেল শেন্নবা ঈশিং-নুংশিৎকী অহোংবা পুন্না য়ানখিবা হীরমশিং মেমোরেন্দম ওফ অন্দর্স্তেন্দিং অসি খুৎয়েক পীনবা নুমিত্তগী চৎনবা হৌগনি অমসুং মতুং তারকপা চহী তরা ফাওবা চৎনগনি। মেমোরেন্দম ওফ অন্দর্স্তেন্দিং অসিদা য়াওরিবা হীরমশিং অসিগী পান্দমশিং ফংবা ঙম্নবা লৈবাক অনিসিদা লৈরিব্বা লুপশিং, লন্নাইগী কম্পেনীশিং, সরকারগী থাক পুম্নমক্কী ইন্সতিত্যুসনশিং অমসুং রিসর্চ ইন্সতিত্যুসনশিংনসু খুৎশম্ননা চৎমিন্ননবা পুক্নিং থৌগৎলি। লৈবাক অনিসিনা পুন্না থবক তৌমিন্নগদবা কাংলুপ/অপুনবা মীফমশিং পাংথোক্নবা খন্নরি অমসুং থবক থৌরমশিং অসি হঙ্গৎনা য়েংশিন্দুনা মতম মতমগী ওইরক্লিবা ফিভমশিং অদু মাগী মাগী মরী লৈনবা মন্ত্রালয়/এজেন্সিশিংদসু খংহনগনি। থবক পীবা ঙম্বগী মতিক য়াওনা মসিনা কান্নবা পীগদবা মরু ওইবশিং মেমোরেন্দম ওফ অন্দর্স্তেন্দিং অসিনা অখংবশিং, খ্বাইদগী ফবা থৌওংশিং অমসুং পব্লিক অমসুং প্রাইবেৎ সেক্তরনা তেক্নিকেলগী মরমদা খংবশিং অমগা অমগা হায়নগনি অমসুং তুং কোইনা চাউখৎপা পুরক্নবা মতেং পাংগনি। মেমোরেন্দম ওফ অন্দর্স্তেন্দিং অসিনা য়ানবা হীরমশিংদা পুন্না থবক পায়খৎমিন্নবগী ওইথোকপা য়াবসু লৈ। তৌবতবু মসিনা থবক য়াম্না পীগনি হায়বদি তং তাদ্রি। চাদিং হৌদোক্লিবা মেমোরেন্দম ওফ অন্দর্স্তেন্দিং অসিদা তৌগদবা চাদিংশিং অসি পুন্না মীফম ফম্বা/পুন্না থবক তৌমিন্নগদবা কাংলুপ খক্তদা তৌগনি অমসুং ভারত অমসুং ভুতান্না মথং মথং ওইনা চাদিং তৌগনি। মীওই থারিবা লৈবাক্না মখোয়গী মীওইশিংগী চৎথোক চৎশিনগী শেল পুথোক্কনি অমসুং মখোয়বু ওক্লিবা লমদুনা মীফম ফম্বা অমসুং অতৈ লৈথোক লৈশিনগী শেল পুথোক্কনি। মসি হৌদোক্লিবা মেমোরেন্দম ওফ অন্দর্স্তেন্দিং অসিগী অকক্নবা চাদিং তৌবগী ৱাফম্নি। বেকগ্রাউন্দ মেমোরেন্দম ওফ অন্দর্স্তেন্দিং (এম.ও.য়ু.) অমা সেন্ত্রেল পোল্ল্যুসন কন্ত্রোল বোর্দ (সি.পি.সি.বি.), ভারতকী ইনভাইরনমেন্ত, ফোরেস্ত অমসুং ক্লাইমেৎ চেঞ্জগী মন্ত্রালয় (এম.ও.ই.এফ.সি.সি.) অমসুং ভুতানগী নিংথৌ সরকারগী নেস্নেল ইনভাইরনমেন্ত কম্মিসন (এন.ই.সি.)গী মরক্তা মার্চ ১১, ২০১৩দা খুৎয়েক পীনখি। মসিগী মেমোরেন্দম ওফ অন্দর্স্তেন্দিং অসি মার্চ ১০, ২০১৬দা চৎনবা লোয়খি। লোয়খিবা মেমোরেন্দম ওফ অন্দর্স্তেন্দিং অসিদা ফংখিবা কান্নবশিং অসি য়েংলদুনা নাকল অনিমক্কী সরকারনা মখা তানা অকোয়বগী মতাংদা খুৎশম্ননা চৎমিন্ননবগী ৱারেপ লৌখি।
ইন্দিয়া-য়ু.কে. ভর্চ্যুএল সম্মিৎ

প্রধান মন্ত্রী শ্রী নরেন্দ্র মোদী অমসুং য়ুনাইতেদ কিংদমগী প্রধান মন্ত্রী দি রাইৎ ওনরেবল বোরিস জোনসনগা ঙসি ভর্চ্যুএল সম্মিৎ অমা পাঙথোকখ্রে। ভারত অমসুং য়ু.কে.গী মরক্তা মতম শাংলবা মরুপ ওইবগী মরীশিং লৈরি অমসুং দেমোক্রেসী, ফন্দামেন্তেল ফ্রীদমশিং অমসুং রুল ওফ লো, অফবা কম্প্লিমেন্তরীশিং অমসুং কভর্জেন্স হেনগৎলক্লিবা অসিদা নাকল অনিমক্না হোৎনমিন্নরিবা স্ত্রেতেজিক পার্তনরশিপ অমা সিয়র তৌরি। সম্মিৎ অসিদা বাইলেতরেলগী ওইবা মরীশিং ফগৎহন্নবা কান্নরবা ‘রোদমেপ ২০৩০’ অমা পাইখৎখি। রোদমেপ অসিনা মথংগী চহি তরাদা অসিদা পিপল তু পিপল কন্তেক্তশিং, ললোন-ইতিক অমসুং শেন্মীৎলোন, ঙাকশেল অমসুং সেক্যুরিতী, অইং-অশা অমসুং হকশেলগী মরু ওইবা লমশিং অসিদা হেন্না চেৎপা মরী থম্নবা লম্বী য়াৎলগনি। লুচিংবা অনিনা কোবিদ১৯গী ওইরিবা ফীভম অমসুং বেক্সিনশিংদা মাই পাক্না পার্তনরশিপ থম্বা য়াওনা লাইচৎ অসিগী মায়োক্তা লান্থেংনবদা মতেং পীনরিবা অসিগী মতাংদা খন্নখ্রে। প্রধান মন্ত্রী মোদীনা ভারত্তা কোবিদ১৯গী শাথিরবা অনিশুবা ৱেব শন্দোরক্লিবা অসিদা য়ু.কে.না খুদক্কী ওইবা মেদিকেলগী তেংবাং পীরকখিবগীদমক প্রধান মন্ত্রী জোনসনু থাগৎপা ফোঙদোকখ্রে। প্রধান মন্ত্রী জোনসন্না ভারতনা ফার্মাকোতিকেলশিং অমসুং বেক্সিনশিং য়াওনা মমাংগী চহিদা য়ু.কে. অমসুং অতৈ লৈবাকশিংদা তেংবাংখিবা অদুগীদমক থাগৎপা ফোঙদোকখ্রে। প্রধান মন্ত্রী অনিনা মালেমগী খ্বাইদগী চাউবা ৫শুবা অমসুং ৬শুবা ইকনোমীশিংগী মরক্তা লৈরিবা ললোন-ইতিক তৌবা ঙম্বগী মতিক-ময়াই অসি ফুদোক্নবা অমসুং ২০৩০ ফাওবদা বাইলেতরেল ত্রেদ শরুক অনি হেন্না ওইহন্নবা অচৌবা পান্দম অমা থমদুনা ‘এনহেন্স ত্রেদ পার্তনরশিপ’ (ই.তি.পি.) অমা হৌদোকখ্রে। ই.তি.পি.গী শরুক অমা ওইনা ভারত অমসুং য়ু.কে.না ঙন্না কান্নবশিং ফংনবা ইন্তেরিম ত্রেদ এগ্রীমেন্ত অমা খন্নবা য়াওনা কম্প্রিহেন্সিব অমসুং বেলেন্স ওইবা এফ.তি.এ. অমা খন্ননবা রোদমেপ অমদা য়ান্নপা পুরকখি। ভারত অমসুং য়ু.কে.গী মরক্তা ললোন-ইতিক তৌবগী মতিক-ময়াই ফগৎহনবনা লৈবাক অনিমক্তা হকথেংননা অমসুং নাকোইননা থবকশিং লিশিং কয়া পীবা ঙম্লগনি। য়ু.কে. অসি রিসর্চ অমসুং ইন্নোভেসনগী লমদা ভারতকা চুংশিন্নরিবা খ্বাইদগী চাউবা অনিশুবা পার্তনর ওইরি। এফ্রিকাদগী হৌরগা অখন্নবা চাউখৎলক্লিবা লৈবাকশিংদা ইনক্লুসিব ইন্দিয়ন ইন্নোভেসনশিং ত্রান্সফর তৌবদা মতেং পাংনবা পান্দমদা ভর্চ্যুএল সম্মিৎ অসিদা অনৌবা ইন্দিয়া-য়ু.কে. ‘গ্লোবেল ইন্নোভেসন পার্তনরশিপ’ অমা লাউথোকখ্রে। নাকল অনিমক্না দিজিতেল অমসুং আই.সি.তি. প্রদক্তশিং য়াওনা অনৌবা অমসুং থোরক্লিবা তেক্নোলোজীশিংদা মতেং পীনবা হেনগৎহনবা অমসুং সপ্লাই চেন মপাঙ্গল কনখৎহন্নবা হোৎনবদা য়ান্নখি। মখোয়না মেরিতাইম, কাউন্তর-তেরোরিজম অমসুং সাইবরস্পেস দোমেনশিং য়াওনা ঙাকশেল অমসুং সেক্যুরিতীগী মরীশিং চেৎশিনহন্নবসু য়ান্নবা পুরকখি। প্রধান মন্ত্রী অনিমক্না ইন্দো-পেসিফিক অমসুং জি৭দা মতেং পাংনবা য়াওনা নাকল অনিমক্তা কান্নগদবা রিজনেল অমসুং গ্লোবেলগী ওইবা সমস্যাশিংদা ৱাখল্লোন ফোঙদোক্নখি। মখোয়না অইং-অশাগীদমক পেরিস এগ্রীমেন্তগী পান্দমশিং ফংবা ঙম্নবা হোৎনগনি হায়না থাজবা পীনখিবা অদু নৌহৌনা নীংশিংনখি অমসুং চহি অসিগী অরোইবা শরুক্তা য়ু.কে.দা পাঙথোক্কদবা সি.ও.পি.২৬কীদমক পুন্না থবক তৌমিন্নবা হায়না য়ান্নখি। লৈবাক অনিগী মরক্তা মহৈরোইশিং অমসুং প্রোফেস্নেলশিংগী মোবিলিতীদা চাউনা খুদোংচাবশিং পীগদবা মাইগ্রেসন অমসুং মোবিলিতীদা কম্প্রিহেন্সিব পার্তনরশিপ অমা লোঞ্চ তৌখ্রে। প্রধান মন্ত্রীনা ফীভম অসি ফগৎলক্লবা মতুংদা প্রধান মন্ত্রী জোনসনগী খুদোংচাগদবগী মতুং ইন্না ভারত্তা লাকপদা তারম্না ওক্নিংবগী অপাম্বা ফোঙদোকখি। প্রধান মন্ত্রী জোনসন্না জি-৭ সম্মিৎকীদমক প্রধান মন্ত্রী মোদীনা য়ু.কে.দা লাক্নবা বর্তন তৌখিবা অদু নৌহৌনা নীংশিংখি।
প্রধান মন্ত্রীনা আয়ুশ প্রেক্তিস্নরশিংগা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি ভিদিও কনফরেন্সকী থোংদা আয়ুশ সেক্তর প্রেক্তিস্নরশিংগা ৱারী শানখ্রে। প্রধান মন্ত্রীনা হায়খি মদুদি আয়ুশ সেক্তরদা লৈবাক অসিবু মশা-মউ ফনা থম্নবা শাংলবা ত্রেদিসন অমা লৈরি অমদি কোবিদ-১৯ থেংননবগীদমক হৌজিক চত্থরিবা হোৎনরিবশিংদা মসিগী মগুন শরুক কয়া হেঙ্গৎলে। প্রধান মন্ত্রীনা হায়খি মদুদি মখোয়গী নেৎৱার্ক অসি লৈবাক্কী মফম পুম্নমক্তা শন্দোক্লি, মরম অদুনা মখোয়গীদমক্তা মসি য়াম্না দরকার ওই মদুদি মখোয়না দবল্যু.ঐচ.ও.গী গাইদলাইন মতুং ইন্না থবক তৌদুনা অফবা প্রেক্তিসশিংগী পাউজেল শন্দোক্নবগীদমক নেৎৱার্ক অসি শিজিনগদবনি মদুনা ভাইরসপু শন্দোকপদগী থিংনবগীদমক হোৎনরিবশিংদা এদোপ্ত তৌবা মথৌ তাই। মহাক্না মসিগী খুদোংচাদবা মতম অসিগী মনুংদা পুক্নিং লৈতাহন্নবা অমসুং হকচাং ফগৎহন্নবা #YogaAtHome প্রমোৎ তৌবদা আয়ুশ মন্ত্রালয়না হৌজিক হোৎনরিবশিং অদু থাগৎখি। প্রধান মন্ত্রীনা আয়ুশতা লাইনা অসিগী লাইয়েং লাইয়েংবগী প্রমান লৈতবা হিদাক-লাংথকশিংবু কাউন্তর তৌবা অমসুং অশেংবা খংদোকপা মরু ওইবদা অকনবা ৱাফম থমখি। মহাক্না মখা তাখি মদুদি আয়ুশ সাইন্তিস্তশিং, আই.সি.এম.আর., সি.এস.আই.আর. অমসুং অতোপ্পা রিসর্স ওর্গনাইজেসনশিংনা খুদম চাংদমদা য়ুমফম ওইবা রিসর্সকীদমক অমত্তা ওইনা পুন্সিনগদবনি। মহাক্না হায়খি মদুদি লৈবাক অসিনা শিংনরকপা অসি লান্থোক্নবগীদমক হেল্থকেয়র ৱার্কফোর্স পুম্নমক শিজিন্ননবা থৌরাং তৌগদবনি, অদুগা করিগুম্বা মথৌ তারগদি সরকারনা আয়ুশকা শম্নরিবা প্রাইভেৎ দোক্তরশিংদগী মতেং পীনবা হায়জবা য়াই। প্রধান মন্ত্রীনা সজেসন পীখি মদুদি আয়ুশ মেদিসিন পুথোক্লিবশিংনা মখোয়গী রিসোর্সশিং অদু হৌজিক য়াম্না দিমান্দ লৈরিবা সেনিতাইজরগুম্বা চংদ্রবা য়াদ্রবা পোৎলমশিং পুথোকপদা শিজিন্নবা য়াই। মহাক্না মখোয়দা লাইচৎ অসি থেংননবা মীয়ামদা য়ৌহনবা অমসুং লেপ্তনা এৱারনেস জেনরেত তৌনবগীদমক তেলিমেদিসিনগী প্লেৎফোর্ম শিজিন্নবা অকনবা ৱাফম থমখি। মহাক্না লাইচৎ অসি শন্দোরকপা থিংনবগীদমক মপুং ফাবা থৌনাগা লোয়ননা সোসিয়েল দিস্তেন্সিগী মরু ওইবদসু ফোংদোকখি। আয়ুশ প্রেক্তিস্নরশিংনা কোবিদ-১৯গী মায়োক্তা চত্থরিবা লৈবাক অসিগী লান লুচিংবগীদমক প্রধান মন্ত্রীবু থাগৎখি। মখোয়না ইম্যুনিতীদা ইনোৎ পীনবগী মায়কৈদা মসিগী ত্রেদিস্নেল প্রেক্তিসশিং অসিগী ইম্পেক্তকী মতাংদা ৱারী শানখি। মখোয়না সীম্পতোমেতিক ত্রিৎমেন্তকীদমক রিসর্স কন্দক্ত তৌনবা মখোয়না হোৎনরিবশিং অদুসু ফোংদোকখি, অমদি ক্রাইসিসকী মতম অসিদা লৈবাক অসিগী সেবা তৌনিংবগী অপাম্বসু ফোংদোকখি। প্রধান মন্ত্রীনা হায়খি মদুদি মালেম পুম্বদা ভারতকী ত্রেদিস্নেল মেদিসিনশিং অমসুং মেদিকেল প্রেক্তিসশিংগী মতাংদা এৱার্নেস শেমগৎপা অসিসু মরু ওই। মহাক্না আয়ুশ প্রেক্তিস্নরশিংবু মীয়ামগী সেবা তৌবগীদমক থাগৎখি অমদি মসিগা লোয়ননা কোবিদ-১৯গী মায়োক্তা ভারতনা থেংনরিবা লানদা মখোয়না লৌগদৌরিবা মরুওইবা থৌদাং অদু অমুক হন্না ফোংদোকখি। আয়ুশকী য়ুনিয়ন মিনিস্তর, কেবিনেৎ সেক্রেতরী অমসুং আয়ুশ মন্ত্রালয়গী সেক্রেতরীসু ৱারী শানবা অদুদা শরুক য়াখি।
প্রধান মন্ত্রী নরেন্দ্র মোদী অমসুং সিঙ্গাপুরগী প্রধান মন্ত্রী হিজ এক্সিলেন্সী লী সিয়ান লুংগা তেলিফোন্দা ৱারী শানখ্রে

প্রধান মন্ত্রী নরেন্দ্র মোদী অমসুং সিঙ্গাপুরগী প্রধান মন্ত্রী হিজ এক্সিলেন্সী লী সিয়ান লুংনা এপ্রিল ২৩, ২০২০দা তেলিফোন্দা ৱারী শানখ্রে। লুচিংবা অনিনা হকশেল অমসুং শেন্মিৎলোন্দা কোবিদ-১৯ লাইচৎনা পীরিবা চৈথেংগী মতাংদা মাগী মাগী মোৎ পীনখি। মখোয় অনীনা মখোয়-মখোয়গী লৈবাক্তা লাইচৎ অসিবু নম্থনবা লৌখৎলিবা থৌরাংশিং অমসুং মসিনা শেন্মিৎলোন অমসুং খুন্নাইদা পীরিবা শাফুশিংগী মতাংদা ৱারী শানখি। প্রধান মন্ত্রীনা অঙম্বা থাক্তা হিদাক লাংথক্কী পোৎলমশিং য়াওনা তঙাইফদবা পোৎলমশিং সিঙ্গাপুরদা লেপ্তনা মতেং পাংগনি হায়না থাজবা পীখি। লুচিংবা অনীনা হৌজিক ওইরিবা ফিবম অসিদা, ভারত-সিঙ্গাপুর স্ত্রেতেজিক পার্তনরশিপকী মরু ওইবসু পন্নখি। কোবিদ-১৯না হৌজিক অমসুং তুংদা পীরক্কদবা খুদোংচাদবশিং পুন্না থেংনমিন্নবদা য়ানখি। প্রধান মন্ত্রীনা সিঙ্গাপুরগী প্রজা মীয়ামদা হৌজিক ওইরিবা সমস্যা অসিগী মনুংদা হকশেল অমসুং নুংঙাই য়াইফনা লৈনবগীদমক য়াইফ-পাউজেল পীখি।
প্রধান মন্ত্রীনা নীংতম লান্মী, লোকমানয়া তিলক অমসুং চন্দ্র সেখর অজাদপু মখোয়গী মপোক কুমওন্দা ইকায় খুম্নখ্রে

প্রধান মন্ত্রী, শ্রী নরেন্দ্র মোদীনা নীংতম লান্মী, লোকমানয়া তিলক অমসুং চন্দ্র সেখর অজাদপু মখোয়গী মপোক কুমওন্দা ইকায় খুম্নখ্রে। শ্রী মোদীনা চহি খরগী মমাংদা লোকমানয়া তিলক অমসুং চন্দ্র সেখর অজাদকী মতাংদা ৱাফম থমখিবা মন কী বাতকী ৱারোল খরা শেয়র তৌখি। লোকমানয়া তিলক্কা অনকপা মরী লৈনবা লোকমানয়া সেবা সঙ্ঘদা চৎখিবা য়াওনা মহাক্কী মুম্বাই খোঙচৎকী ফোতো খরসু মহাক্না শেয়র তৌখি। প্রধান মন্ত্রীনা ত্বীত পরিং অমদা অসুম্না ফোংদোকখিঃ “ঐহাক্না ইমা ভারতকী অথোইবা মচানুপা অনি, লোকমানয়া তিলক অমসুং চন্দ্র সেখর অজাদপু মখোয়গী মপোক কুমওন্দা ইকায় খুম্নজরি। মখোয়গুম্বা শক্নাইরবা মীওই অনি অসি থৌনা ফবা অমসুং লৈবাক নীংবগী খুদম্নি। ঐহাক্না চহি খরগী মমাংগী #MannKiBaatতা থমখিবা ৱাফম খরা শেয়র তৌজরি”। “লোকমানয়া তিলক্না থম্লম্বা মুৎপা নাইররোইদবা থৌওংদি মীয়াম মরক্তা কলচরগী ৱাখল্লোনগী ইথিল পীরিবা পাক চাউনা পাংথোক্লিবা গনেশ উৎসবনি। ঐহাক্কী মুম্বাইগী খোঙচৎ অমদা, লোকমানয়া তিলক্কা অনকপা মরী লৈনবা লোকমানয়া সেবা সঙ্ঘদা চৎখি”।
মন্ত্রীমন্দলনা সি.ও.পি. ২৪, কাতোৱিচ, পোলেন্দ (২-১৫ দিসেম্বর ২০১৮)গীদমক ভারতকী এপ্রোচতা এক্স পোস্ত ফেক্তো এপ্রুবেল পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ২০১৮গী দিসেম্বর ২দগী ১৫ ফাওবা কাতোৱিচ, পোনেল্দদা পাংথোকখিবা য়ুনাইতেদ নেসন্স ফ্রেমৱার্ক কনভেন্সন ওন ক্লাইমেৎ চেঞ্জ (য়ু.এন.এফ.সি.সি.সি.)দা ২৪শুবা কনফরেন্স ওফ পার্তী (সি.ও.পি.)দা ভারতকী ৱারি শান্ননবা লেপলিবা অদুদা মসিগী ওইবা এক্স পোস্ত ফেক্তো এপ্রুবেল পীখ্রে। মসি মমাংদা ২০১৮গী নবেম্বর ২৮দা এপ্রুব তৌখিবা অদুগী মখা তাথরকপনি। ভারতকী মীহুৎ কাংবু অদু এনভাইরোনমেন্ত, ফোরেস্ত অমসুং ক্লাইমেৎ চেঞ্জগী মন্ত্রী দা. হর্স বর্ধন্না লুচিংখি। মীফম অদুগী মরুওইবা পান্দমদি ২০২০গী মতুংদা পেরিস এগ্রীমেন্তগী ইমপ্লিমেন্তেসনগীদমক গাইদলাইন ফাইনেলাইজ তৌবনি। ভারতনা এপ্রোচ তৌরিবা অদুদি য়ু.এন.এফ.সি.সি.সি.গী প্রিন্সিপলশিং অমসুং প্রোভিজনশিং অমসুং ইক্ব্যুইতী অমসুং কমন বত দিফরেনসিয়েতেদ রেস্পোন্সিবিলিতীজ এন্দ রেস্পেক্তিব কেপাবিলিতী (সি.বি.পি.আর-আর.সি.)না গাইদ তৌবনি। ভারতনা পেরিস এগ্রীমেন্তদা মসিগী ওইবা ৱাফশিং অদু অমুক হন্না শোয়দবনি হায়খি অমসুং অপুনবা থৌওং অমদা পেরিস এগ্রীমেন্ত মপুং ফানা ইমপ্লিমেন্ত তৌনবা সি.ও.পি.-২৪গী মনুংদা লুচিংদুনা ৱাশকখিবশিং অদু অমুক হন্না পল্লি। মহৌশাগী ফিভম কন্নবগী ওইবা ঐখোয়গী মহৌশাদগী চৎনরক্লবশিংগী পরিং অদুগা লোয়ননা প্রধান মন্ত্রী শ্রী নরেন্দ্র মোদীগী লুচিং মখাদা ক্লাইমেৎ চেঞ্জকী মরী লৈনবশিং থেংননবা ভারত সরকারনা মখল য়াম্লবা খোংথাংশিং পায়খৎলে। সোলরদগী চাওরাক্না ২৪ গীগা ৱাৎ য়াওনা ইন্তোল তৌরবা রিন্যুয়েবল ইনর্জী কেপাসিতী চাওরাক্না ৭৪ গীগা ৱাৎ ফংনবা রিন্যুয়েবল ইনর্জীদা শাফু পীবা; ইন্তরনেস্নেল সোলর এলাইন্সকী খুত্থাংদা সোলর ইনর্জী কেপাসিতী হেঙ্গৎহনবগী হোৎনবদা মালেম্বু লুচিংদুনা চৎপা অদুম ওইনমক চাওখৎলক্লিবা লৈবাকশিংগী এক্সনশিংদা চাওখৎলবা লৈবাকশিংনা শেল-থুম, কেপাসিতী বিলদিং অমসুং তেক্নোলোজিকেল সপোর্ত য়াওনা ইমপ্লিমেন্ত তৌনবা পাম্বৈশিং শোয়দনা ফংহনবা মরু ওই। পার্তীশিংনা য়ু.এস. $ 100 বিলিয়নগী ফ্লোরদগী অনৌবা কলেক্তিব ফাইনান্স গোল্স পোস্ত-২০২০ শেমগৎনবা থবক হৌবদশু য়ানরে। পুন্না য়েংবদা ভারতকী লোং-তর্ম ইন্তরেস্তশিং অসি প্রোতেক্তেদ ওই। অদুম ওইনমক ভারতনা গ্লোবেল স্তোকতেক (জি.এস.তি.) ৱারেপতা ঐখোয়গী ওইবা রিজার্বেসন অদু ফোংদোক্লি।
মন্ত্রীমন্দলনা ভারত অমসুং ফিন্দলেন্দগী মরক্তা সাইবর সেক্যুরিতীগী লমদা খুৎয়েক পীনখিবা য়ানা ৱারোলদা  অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ফিন্দলেন্দগী মরক্তা সাইবর সেক্যুরিতীগী লমদা তেংবাং পীননবা খুৎয়েক পীনখিবা য়ানা ৱারোলদা অয়াবা পীখ্রে। য়ানা ৱারোল অসিনা ভারত অমসুং ফিন্দলেন্দগী মরক্তা সেক্যুরিতীগা মরী লৈনবা থৌদোকশিং খঙদোকপা, ৱারেপ লৌবা অমসুং ঙাকথোকপদা ৱাখল্লোন অমসুং এক্সপিরিয়েন্স একচেঞ্জ তৌননবগীদমক হেন্না চেৎপা মওংদা তেংবাং পীনবা ঙমহল্লগনি। য়ানা ৱারোল অসি ২০১৯গী জনুৱারী থাদা খুৎয়েক পীনখি।